CELEX: 31990D0514
Language: bg
Date: 1990-09-25 00:00:00
Title: Решение на Комисията от 25 септември 1990 година относно признаването, че схемата за медицински преглед на персонала, представена от Дания, предлага еквивалентни гаранции

Важна правна забележка

|

31990D0514

Официален вестник n° L 286 , 18/10/1990 стр. 0029 - 0032 специално чешко издание глава 03 том 10 стр. 394  - 397 специално испанско издание глава 03 том 10 стр. 394  - 397 специално унгарско издание глава 03 том 10 стр. 394  - 397 специално литвийско издание глава 03 том 10 стр. 394  - 397 LV.ES глава 03 том 10 стр. 394  - 397 MT.ES глава 03 том 10 стр. 394  - 397 PL.ES глава 03 том 10 стр. 394  - 397 SK.ES глава 03 том 10 стр. 394  - 397 специално словенско издание глава 03 том 10 стр. 394  - 397

		19900925Решение на Комисиятаот 25 септември 1990 годинаотносно признаването, че схемата за медицински преглед на персонала, представена от Дания, предлага еквивалентни гаранции(90/514/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 64/433/ЕИО на Съвета от 26 юни 1964 г. относно здравни проблеми, засягащи търговията в Общността с прясно месо [1], последно изменена с Директива 89/662/ЕИО [2], и по-специално глава IV, точка 24 от приложение I към нея,като взе предвид Директива 71/118/ЕИО на Съвета от 15 февруари 1971 г. относно здравните проблеми, засягащи търговията с прясно птиче месо [3], последно изменена с Директива 89/662/ЕИО, и по-специално глава III, точка 12 от приложение I към нея,като взе предвид Директива 77/99/ЕИО на Съвета от 21 декември 1976 г. относно здравните проблеми, засягащи търговията в Общността с месни продукти [4], последно изменена с Директива 89/662/ЕИО, и по-специално глава II, точка 20 от приложение А към нея,като има предвид, че глава IV, точка 24 от приложение I към Директива 64/433/ЕИО, глава III, точка 12 от приложение I към Директива 71/118/ЕИО и глава II, точка 20 от приложение А към Директива 77/99/ЕИО предвиждат, че в съответствие с процедурите, определени съответно в членове 16, 12а и 18 от посочените по-горе директиви, на Комисията принадлежи правомощието да признае схемите за медицински преглед на персонала за предлагащи еквивалентни гаранции на онези, основани на годишното подновяване на медицинското свидетелство;като има предвид, че с писма от 29 март и 19 юни 1990 г. датските власти са информирали Комисията за алтернативна схема за медицински преглед на персонала;като има предвид, че тази алтернативна схема може да бъде смятана за предлагаща еквивалентни гаранции на онези, основани на годишното подновяване на медицинското свидетелство;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Схемата за медицински преглед на персонала, който извършва манипулации с прясно месо, прясно птиче месо и месни продукти, представена от Дания и определена в приложението, е призната за предлагаща еквивалентни гаранции на онези, базирани на годишното подновяване на медицинското свидетелство.Член 2Адресати на настоящото решение са държавите-членки.Съставено в Брюксел на 25 септември 1990 година.За КомисиятаRay Mac SharryЧлен на Комисията[1] ОВ 121, 29.7.1964 г., стр. 2012/64.[2] ОВ L 395, 30.12.1989 г., стр. 13.[3] ОВ L 55, 8.3.1971 г., стр. 23.[4] ОВ L 26, 31.1.1977 г., стр. 85.--------------------------------------------------19900925ПРИЛОЖЕНИЕАЛТЕРНАТИВНА СХЕМА ЗА МЕДИЦИНСКИ ПРЕГЛЕД НА ПЕРСОНАЛА, КОЙТО ИЗВЪРШВА МАНИПУЛАЦИИ С ПРЯСНО МЕСО, ПРЯСНО ПТИЧЕ МЕСО И МЕСНИ ПРОДУКТИ, ПРЕДСТАВЕНА ОТ ВЛАСТИТЕ НА ДАНИЯА. Медицински преглед преди постъпване на работа- Всяко лице, което трябва да бъде наето за извършване на манипулации с месо, птиче месо или месни продукти, трябва да бъде подложено на медицински преглед, с цел да се определи неговото здравословно състояние. Този преглед е предварително условие за такава заетост.- Прегледът на здравословното състояние, въз основа на който се оценява рискът от заразяване чрез въпросното лице, трябва да включва запитване за предишни заболявания, извършено посредством въпросник (виж буква Д), което трябва да бъде оценено от лекар, и общ медицински преглед, извършен от лекар.Такъв медицински преглед може, ако съответният лекар смята за необходимо, да включва редица изследвания.Б. (Годишен) рутинен преглед- Всеки път, когато съответната медицинска служба (свързана с дадено предприятие) или семейният лекар на съответния работник или служител смятат това за необходимо, и по-специално когато съществуват съмнения във връзка със заболяванията, изброени във въпросника съгласно букви Д и Е, но поне веднъж годишно, здравословното състояние на персонала, посочен в буква А, трябва да бъде оценено посредством въпросник (виж буква Е).- Въпросникът, когато е попълнен от персонала, трябва да бъде предоставен на съответните медицински служби. Лекарят, който е отговорен за това, трябва да подпише тази декларация и по този начин да продължи срока на медицинското свидетелство за една година. Когато въз основа на въпросника или въз основа на всякаква друга информация лекарят сметне, че съществува необходимост от по-нататъшна медицинска оценка, евентуалното продължаване на медицинското свидетелство може да бъде направено само след като резултатите от такава оценка са били представени на разположение.Ако съответният лекар сметне за необходимо, такава оценка може да включва редица изследвания.- Когато е оправдано, въз основа на епидемиологични или клинични причини, медицинската служба (свързана с дадено предприятие) или семейният лекар на съответния работник или служител гарантират, че на лицата, които са възможен източник на заразяване, е забранено да работят или да манипулират с прясно месо, птиче месо или месни продукти.В. Обучение в областта на хигиенатаВсяко лице, което работи или извършва манипулации с прясно месо, птиче месо или месни продукти, трябва да получи подходящо обучение, по-специално що се отнася до неговата/нейната отговорност в областта на хранителната и личната хигиена.Г. Други въпросиВъпреки че даден здравен сертификат, изготвен преди постъпването на работа, не предлага никаква абсолютна гаранция, че съответното лице няма да бъде източник на заразяване, е важно при първоначално наемане да се обърне внимание на съществените аспекти на общественото здраве, като отговорността на съответното лице в областта на хигиената като цяло и задължението му да докладва за всякакво заразно заболяване по време на срока на неговата заетост.В този контекст от съществено значение е съответното лице да бъде достатъчно добре информирано за своята роля като преносител на болести.Рутинният медицински преглед (обикновено се осъществява всяка година) на персонала, нает за извършване на манипулации с прясно месо, птиче месо или месни продукти, се извършва от много години насам в редица страни с цел да се намали рискът от патогенни микроорганизми, които могат да бъдат предадени от съответното лице на потребителя чрез месото, птичето месо или месните продукти.На различни международни срещи е повдиган въпросът дали такива рутинни прегледи, по-специално изследване на изпражнения, трябва задължително да бъдат част от мерките за защита на потребителя срещу заразни болести, които могат да бъдат пренесени чрез лошо обработено месо, птиче месо или месни продукти. Стойността на рутинното изследване на изпражненията за патогенни чревни бактерии, по-специално, нееднократно е била поставяна под въпрос.След проучването на докладите от горепосочените срещи може да се направи извод, че рутинните изследвания, по-специално на проби от изпражнения, по никакъв начин не допринасят за предпазване от предаването на заразни болести на потребителя чрез месо, птиче месо или месни продукти; с други думи изследванията на редовни интервали на изпражнения и урина на персонала за салмонела и шигела, не се смятат вече за уместни. Такива изследвания трябва да се извършват само когато за това съществуват причини от епидемиологичен или клиничен характер.Д. Медицинско свидетелство за лицата, които постъпват на работа в хранителната промишленост(Настоящото медицинско свидетелство трябва да бъде попълнено в присъствието на лекар)+++++ TIFF +++++Е. Медицинско свидетелство за лица, които работят в хранителната промишленост(Тази декларация се изпраща (надлежно попълнена) на медицинската служба на предприятието или на семейния лекар на съответния работник или служител)+++++ TIFF +++++--------------------------------------------------